กทม. จัดกิจกรรมรณรงค์เชิญชวนประชาชนออกไปใช้สิทธิ์เลือกตั้งสมาชิกสภาผู้แทนราษฎร (Big Day) ไทยโหวตคนไทยพร้อมใช้สิทธิ
นายอิทธพร บุญประคอง ประธานคณะกรรมการการเลือกตั้ง เปิดเผยหลังเป็นประธานในกิจกรรมรณรงค์เชิญชวนให้ประชาชนออกไปใช้สิทธิเลือกตั้งสมาชิกสภาผู้แทนราษฎร (ส.ส.) ในงาน Big Day ไทยโหวตคนไทยพร้อมใช้สิทธิ ที่บริเวณลานคนเมือง ศาลาว่าการกรุงเทพมหานคร ว่า คณะกรรมการเลือกตั้งขอเชิญชวนประชาชนผู้มีสิทธิเลือกตั้งออกไปใช้สิทธิ์เลือกตั้งสมาชิกสภาผู้แทนราษฎรทั้งแบบแบ่งเขตและแบบบัญชีรายชื่อ ในวันอาทิตย์ที่ 14 พฤษภาคม ตั้งแต่เวลา 08.00-17.00 น. ก่อนออกไปใช้สิทธิอย่าลืมตรวจสอบสิทธิ ข้อมูลผู้สมัครและข้อมูลพรรคการเมือง 1 เสียงของพี่น้องประชาชนมีส่วนในการขับเคลื่อนและพัฒนาการเมืองไทสำหรับในพื้นที่กรุงเทพมหานคร มีจำนวนผู้ใช้สิทธิ์เลือกตั้งจำนวน 4,479,083 คน เป็นชาย 2,040,610 คน เป็นหญิง 2,438,473 คน จำนวนหน่วยเลือกตั้งรวมทั้งสิ้น 6,327 หน่วย แบ่งเป็นภายในอาคาร 2,568 หน่วย เต็นท์เลือกตั้ง จำนวน 3,759 หน่วย โดยประชาชนสามารถเข้าไปตรวจสอบสิทธิและรายละเอียดเกี่ยวกับการเลือกตั้งได้ที่แอพพลิเคชั่นสมารท์โหวตและสายด่วน 1444